Komission asetus (EY) N:o 2296/2003, annettu 23 päivänä joulukuuta 2003, riisin ja rikotun riisin tuontia koskevien tiettyjen tariffikiintiöiden avaamisesta ja hallinnoinnista annetusta asetuksesta (EY) N:o 327/98 poikkeamisesta vuonna 2004



Virallinen lehti nro L 340 , 24/12/2003 s. 0035 - 0036



Komission asetus (EY) N:o 2296/2003, annettu 23 päivänä joulukuuta 2003, riisin ja rikotun riisin tuontia koskevien tiettyjen tariffikiintiöiden avaamisesta ja hallinnoinnista annetusta asetuksesta (EY) N:o 327/98 poikkeamisesta vuonna 2004 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena 18 päivänä kesäkuuta 1996 annetun neuvoston asetuksen (EY) N:o 1095/96(1) ja erityisesti sen 1 artiklan, ottaa huomioon Thaimaan kanssa käytyjen GATT-sopimuksen XXIII artiklan mukaisten neuvottelujen tulosten hyväksymisestä 13 päivänä toukokuuta 1996 tehdyn neuvoston päätöksen 96/317/EY(2) ja erityisesti sen 3 artiklan, sekä katsoo seuraavaa: (1) Kun Tsekki, Viro, Kypros, Latvia, Liettua, Unkari, Malta, Puola, Slovenia ja Slovakia liittyvät Euroopan unioniin 1 päivänä toukokuuta 2004, niihin olisi sovellettava komission asetuksessa (EY) N:o 327/98(3) vahvistettuja riisin ja rikotun riisin tuontia koskevia tariffikiintiöitä tasapuolisesti suhteessa nykyisiin jäsenvaltioihin sovellettaviin edellytyksiin. Näiden maiden taloudellisille toimijoille olisi sen vuoksi annettava mahdollisuus osallistua täysimääräisesti kiintiöihin liittymisestä alkaen. (2) Jotta markkinat eivät vääristyisi ennen 1 päivää toukokuuta 2004 ja sen jälkeen, vuodelle 2004 säädettyjen erien osalta olisi muutettava määräpäiviä ja mukautettava määrien jakautumista siten, että GATT-sopimuksen XXIII artiklan ja XXIV artiklan 6 kohdan mukaisesti tehdyissä kansainvälisissä sopimuksissa määrättyjä määriä ei kuitenkaan muuteta; kyseessä ovat 63000 tonnin suuruinen CN-koodiin 1006 30 kuuluvan osittain hiotun tai kokonaan hiotun riisin vuotuinen tulliton tuontikiintiö, 20000 tonnin suuruinen CN-koodiin 1006 20 kuuluvan esikuoritun riisin kiintiö, jossa tulli on 88 euroa tonnilta, sekä 80000 tonnin suuruinen CN-koodiin 1006 40 kuuluvien rikottujen riisinjyvien kiintiö, jossa tuontitullin alennus on 28 euroa tonnilta. (3) Tässä asetuksessa säädetyillä muutoksilla ja mukautuksilla olisi korvattava asetuksen (EY) N:o 327/98 2 artiklan 1 kohdassa säädetyt toimenpiteet vuonna 2004. (4) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Poiketen siitä, mitä asetuksen (EY) N:o 327/98 2 artiklan 1 kohdassa säädetään, mainitun asetuksen 1 artiklassa tarkoitetut vuotuiset kiintiöt avataan yhteisöön tuontia varten vuodeksi 2004 seuraavin edellytyksin: a) CN-koodiin 1006 30 kuuluvan osittain hiotun riisin tai kokonaan hiotun riisin 63000 tonnin kiintiö (kiintiön järjestysnumero 09.4076) jakautuu alkuperän mukaan eriin seuraavasti: >TAULUKON PAIKKA> b) CN-koodiin 1006 20 kuuluvan esikuoritun riisin 20000 tonnin kiintiö (kiintiön järjestysnumero 09.4077) jakautuu alkuperän mukaan eriin seuraavasti: >TAULUKON PAIKKA> c) CN-koodiin 1006 40 kuuluvien rikottujen riisinjyvien 80000 tonnin kiintiö (kiintiön järjestysnumero 09.4078) jakautuu alkuperän mukaan eriin seuraavasti: >TAULUKON PAIKKA> 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä tammikuuta 31 päivään joulukuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä joulukuuta 2003. Komission puolesta Franz Fischler Komission jäsen (1) EYVL L 146, 20.6.1996, s. 1. (2) EYVL L 122, 22.5.1996, s. 15. (3) EYVL L 37, 11.2.1998, s. 5, asetus sellaisena kuin se on viimeksi muutettuna asetuksella (EY) N:o 2458/2001 (EYVL L 331, 15.12.2001, s. 10).